b'\n_START_ARTICLE_\nVolucella inflata\n_START_SECTION_\nOpis\n_START_PARAGRAPH_\nV. inflata je sicer nekoliko manj\xc5\xa1a od povpre\xc4\x8dno velikih trepetavk v rodu Volucella, saj v dol\xc5\xbeino dose\xc5\xbee med 12 in 15\xc2\xa0mm, preko kril pa med 11 in 13\xc2\xa0mm. Oprsje je \xc4\x8drno z oran\xc5\xbenim robom. \xc5\xa0\xc4\x8ditek je oran\xc5\xbeen in skoraj povsem svetlo odlakan.. Zadnji del zadka je \xc4\x8drne barve. Pri samcih se o\xc4\x8di stikajo na srednji liniji na razdalji, ki je kraj\xc5\xa1a od srednje dol\xc5\xbeine \xc4\x8dela, pri samicah pa so o\xc4\x8di gosto pora\xc5\xa1\xc4\x8dene, \xc4\x8delo pa meri manj kot trikrat toliko v dol\xc5\xbeino, kot je \xc5\xa1iroko pri sprednjih pik\xc4\x8dastih o\xc4\x8deh.\n_START_SECTION_\nBiologija\n_START_PARAGRAPH_\nNajpogosteje se zadr\xc5\xbeuje v listopadnih gozdovih s starej\xc5\xa1imi drevesi, najdemo pa jo lahko tudi po vrtovih. Leti med majem in julijem, hrani pa se z nektarjem cvetlic, najraje iz dru\xc5\xbeine kobulnic. Li\xc4\x8dinke se razvijajo v gnezdih os in \xc4\x8debel in so saprofagi na drevju, saj je li\xc4\x8dinka saproksilna in se hrani z mikroorganizmi v drevesnih duplinah.\n_START_SECTION_\nRaz\xc5\xa1irjenost\n_START_PARAGRAPH_\nVolucella inflata je lokalno raz\xc5\xa1irjena od \xc5\xa0vedske in Velike Britanije preko severne Nem\xc4\x8dije do Pirenejev in severne \xc5\xa0panije na zahodu, vzhodno pa poseljuje osrednjo Evrope do Kavkaza. Na jugu poseljuje Balkan z Bolgarijo. Raz\xc5\xa1irjena je tudi v Sloveniji, vendar se pri nas smatra za ranljivo in redko, ve\xc4\x8dinoma se pojavlja na nadmorski vi\xc5\xa1ini okoli 300 m.'